Hunga Tonga-Hunga Ha’apai

Hunga Tonga-Hunga Ha'apai je názov podmorskej kaldery vulkanického pôvodu, nachádzajúcej sa medzi tongskými ostrovmi Hunga Tonga a Hunga Ha'apai. Ostrovy sú tvorené prevažne andezitovými lávami a tefrou a predstavujú vyzdvihnutý severný, resp. západný okraj kaldery.

Kaldera je pomerne aktívny vulkanický systém, v 20. a 21. storočí bolo zaznamenaných niekoľko erupcií, posledná začiatkom jari roku 2009. Počas tejto erupcie sa na ostrove Hunga Ha'apai vytvorila trhlina, eruptujúca do okolia pary, dym, popol a pemzu, ktorá pokryla takmer celý ostrov čiernym popolom a zničila všetku vegetáciu a faunu. Druhá erupčná zóna sa vytvorila na plytčine približne 100 m od pobrežia ostrova.

 Externé odkazy 
 www.volcano.si.edu - kaldera Hunga Tonga-Hunga Ha'apai na Global Volcanism Program 

Kategória:Sopky Tichého oceánu
Kategória:Sopky Tongy
Kategória:Kaldery
Kategória:Aktívne sopky